Diari Oficial de la Generalitat Valenciana


Sumari del DOGV 9745, del 14-12-2023 (2023/12285)

Proposta de Resolució provisional de 7 de desembre de 2023, de la directora de Turisme Comunitat Valenciana, de concessió d'ajudes dirigides a finançar, en 2023, projectes d'eficiència energètica i economia circular d'empreses d'allotjaments turístics de la Comunitat Valenciana en el marc del Pla de recuperació, transformació i resiliència.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9745

Data del DOGV
:   14-12-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/12799


Data del document
:   07-12-2023

Organisme emissor
:   Turisme Comunitat Valenciana

Tipus de document
:   Anunci

Anàlisi jurídica

 Descriptors 

:   * Turisme Comunitat Valenciana

Proposta de Resolució provisional de 7 de desembre de 2023, de la directora de Turisme Comunitat Valenciana, de concessió d'ajudes dirigides a finançar, en 2023, projectes d'eficiència energètica i economia circular d'empreses d'allotjaments turístics de la Comunitat Valenciana en el marc del Pla de recuperació, transformació i resiliència. [2023/12270]  
Antecedents de fet  
Primer. Mitjançant la Resolució de 2 de gener de 2023, del president de la Generalitat, per la qual s'estableixen les bases reguladores i s'aprova la convocatòria d'ajudes dirigides a finançar, el 2023, projectes d'eficiència energètica i economia circular d'empreses d'allotjament turístic de la Comunitat Valenciana en el marc del Pla de recuperació, transformació i resiliència publicada en el Diari Oficial de la Generalitat Valenciana número 9507 del dia 9 de gener de 2023.  
Les subvencions es concedeixen amb càrrec als fons assignats a la Comunitat Valenciana en la Resolució de 31 de març de 2022, de la Secretaria d'Estat de Turisme, per la qual es publica l'Acord de la Conferència Sectorial de Turisme de 29 de març de 2022, sobre repartiment territorial de crèdit corresponent al pressupost del 2022, de la línia de finançament per a projectes d'eficiència energètica i economia circular d'empreses turístiques, del Pla de recuperació, transformació i resiliència, amb una consignació pressupostària de 13.928.749,00 euros del capítol VII, amb càrrec a la línia pressupostària S1066000, «Projectes d'eficiència energètica en allotjaments turístics» i línia d'actuació «Foment de la competitivitat empresarial» i la font de finançament de la qual és el Mecanisme de Recuperació i Resiliència (MRR), instrument financer inclòs en l'instrument europeu de recuperació Next Generation EU.  
Segon. El termini de presentació de sol·licituds es va iniciar a les 9.00.00 hores de l'1 de març de 2023 i va finalitzar a les 23.59.59 hores del 30 de juny de 2023, segons l'apartat sisé de l'annex III de la Resolució de 2 de gener de 2023, del president de la Generalitat. En este període van tindre entrada en Turisme Comunitat Valenciana diverses sol·licituds d'ajuda acollides a l'esmentada resolució de subvenció, sol·licituds que han donat lloc a la instrucció dels expedients relacionats en el document annex a esta proposta de resolució provisional.  
  
Tercer. D'acord amb el que s'estableix en la base desena de l'annex II de la Resolució de 2 de gener de 2023, del president de la Generalitat, la comissió d'avaluació es va reunir en sessió de data 28 de novembre de 2023 i va adoptar, entre altres, els acords següents:  
1r. Aprovar el cost subvencionable que té l'informe favorable de l'òrgan instructor, després de l'anàlisi de l'actuació per a la qual se sol·licita ajuda.  
3r. Realitzar, amb caràcter previ al pagament de les ajudes, una nova consulta sobre el compliment d'obligacions tributàries i de la Seguretat Social als beneficiaris, amb caràcter anterior a la realització del pagament de les ajudes als beneficiaris.  
4t. Formular proposta de concessió provisional de les subvencions per a la signatura per la persona titular de la presidència d'esta comissió a l'òrgan concedent, publicació d'esta i notificació de la publicació a les persones interessades, a les quals es concedirà tràmit d'audiència per un termini de deu dies hàbils, a fi que puguen formular-hi les al·legacions que consideren oportunes, en concordança amb el que s'estableix en la base desena de la Resolució de 2 de gener de 2023».  
Quart. En el document annex a esta proposta de resolució, s'indiquen els 11 sol·licitants que figuren en l'annex II «Expedients favorables» de l'acta a què s'ha fet referència, sol·licitants per als quals hi ha consignació pressupostària suficient per a la concessió de l'ajuda sol·licitada.  
  
Fonaments de dret  
Primer. Constitueixen el marc jurídic d'estes ajudes:  
a) La Resolució de 2 de gener de 2023, del president de la Generalitat, per la qual s'estableixen les bases reguladores i s'aprova la convocatòria d'ajudes dirigides a finançar, el 2023, projectes d'eficiència energètica i economia circular d'empreses d'allotjaments turístics de la Comunitat valenciana en el marc del Pla de recuperació, transformació i resiliència.  
b) El Reglament (UE) 2020/2094, del Consell, de 14 de desembre de 2020, pel qual s'estableix un instrument de recuperació de la Unió Europea per a donar suport a la recuperació després de la crisi de la covid.  
c) El Reglament (UE) 2021/241, del Parlament Europeu i del Consell, de 12 de febrer de 2021, pel qual s'estableix el Mecanisme de Recuperació i Resiliència, Reglament de l'MRR, i altres disposicions que articulen l'MRR i el PRTR.  
d) El Reglament (UE) 2020/852, del Parlament Europeu i del Consell, de 18 de juny de 2020, relatiu a l'establiment d'un marc per a facilitar les inversions sostenibles i pel qual es modifica el Reglament (UE) 2019/2088.  
e) Normativa sobre la prevenció i correcció del frau i la corrupció, la prevenció del conflicte d'interés i el doble finançament, de conformitat amb les previsions del Reglament (UE, Euratom) 2018/1046, del Parlament Europeu i del Consell, de 18 de juliol de 2018, sobre les normes financeres aplicables al pressupost general de la Unió, pel qual es modifiquen els reglaments (UE) 1296/2013, (UE) 1301/2013, (UE) 1303/2013, (UE) 1304/2013, (UE) 1309/2013, (UE) 1316/2013, (UE) 223/2014 i (UE) 283/2014 i la Decisió 541/2014/UE, i pel qual es deroga el Reglament (UE, Euratom) 966/2021.  
f) Acord del Consell de Ministres, de 27 d'abril de 2021, pel qual s'aprova el PRTR i la Decisió d'Execució relativa a l'aprovació de l'avaluació del PRTR.  
g) Normativa aplicable a la gestió, seguiment i control que s'establisca per al PRTR, en particular, el Reial decret llei 36/2020, de 30 de desembre, pel qual s'aproven mesures urgents per a la modernització de l'Administració pública i per a l'execució del Pla de recuperació, transformació i resiliència, i les seues posteriors modificacions.  
  
h) Reglament (UE) 1407/2013, de la Comissió, de 18 de desembre de 2013, prorrogat pel Reglament (UE) 2020/972, de la Comissió, de 2 de juliol de 2020, d'ara en avant, Reglament (UE) 1407/2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis.  
i) Reglament (UE) 651/2014, de la Comissió, de 17 de juny de 2014, prorrogat pel Reglament (UE) 2020/972, de la Comissió, de 2 de juliol de 2020, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat (Reglament general d'exempció per categories -RGEC)- a fi de facilitar l'execució dels Fons Next Generation.  
  
j) Reglament (UE) 2023/1315, de la Comissió, de 23 de juny de 2023, pel qual es modifiquen el Reglament (UE) núm. 651/2014, pel qual es declaren determinades categories d'ajudes compatibles amb el mercat interior, en aplicació dels articles 107 i 108 del Tractat, i el Reglament (UE) 2022/2473, pel qual es declaren determinades categories d'ajuda a les empreses dedicades a la producció, transformació i comercialització de productes de la pesca i de l'aqüicultura compatibles amb el mercat interior, en aplicació dels articles 107 i 108 del tractat.  
  
k) Ordre HFP/1030/2021, de 29 de setembre, per la qual es configura el sistema de gestió del Pla de recuperació, transformació i resiliència.  
l) Ordre HFP/1031/2021, de 29 de setembre, per la qual s'estableix el procediment i format de la informació a proporcionar per les entitats del sector públic estatal, autonòmic i local per al seguiment del compliment de fites i objectius i d'execució pressupostària i comptable de les mesures dels components del Pla de recuperació, transformació i resiliència.  
m) Reial decret llei 36/2020, de 30 de desembre, pel qual s'aproven mesures urgents per a la modernització de l'Administració pública i per a l'execució del Pla de recuperació, transformació i resiliència, i les seues posteriors modificacions.  
n) El Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19, modificat pel Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra d'Ucraïna.  
ñ) La Llei 38/2003, de 17 de novembre, general de subvencions, i el seu Reglament, aprovat mitjançant el Reial decret 887/2006, de 21 de juliol.  
o) La Llei 1/2015, de 6 de febrer, de la Generalitat, d'hisenda pública, sector públic instrumental i subvencions.  
p) La Llei 39/2015, d'1 d'octubre, del procediment administratiu comú de les administracions públiques.  
Segon. La competència per a dictar la següent proposta de resolució provisional la té la directora de Turisme Comunitat Valenciana d'acord amb el que s'estableix en l'apartat 2, lletra e), de l'article 33 del Decret 7/2020, de 17 de gener, del Consell, de regulació dels òrgans per a la coordinació de l'acció turística i de l'organisme públic per a la gestió de la política turística, així com en el que s'estableix en la base desena, apartat 2, de l'annex II de la Resolució de 2 de gener de 2023, del president de la Generalitat, esmentada en el fonament primer, lletra a), d'esta proposta de resolució.  
Tercer. L'article 36.3 de la Llei 39/2015, d'1 d'octubre, del procediment administratiu comú de les administracions públiques, estableix que els actes administratius de la mateixa naturalesa, com ara nomenaments, concessions o llicències, podran refondre's en un únic acte, acordat per l'òrgan competent, que especificarà les persones o altres circumstàncies que individualitzen els efectes de l'acte per a cada interessat.  
  
Vistos els anteriors antecedents de fet i fonaments de dret, es proposa:  
  
Primer  
Concedir les ajudes als sol·licitants que es detallen en l'annex a esta proposta de resolució, amb indicació de l'actuació a subvencionar i l'import de l'ajuda, corresponents a les ajudes d'eficiència energètica detallades en l'antecedent primer d'esta proposta de resolució.  
  
L'efectivitat de les subvencions està subordinada al compliment de les següents condicions:  
- Complir les obligacions dels beneficiaris detallades en la Resolució de 2 gener de 2023, del president de la Generalitat, per la qual s'estableixen les bases reguladores i s'aprova la convocatòria d'ajudes dirigides a finançar, el 2023, projectes d'eficiència energètica i economia circular d'empreses d'allotjament turístics de la Comunitat Valenciana en el marc del Pla de recuperació, transformació i resiliència.  
  
- Aportar la documentació que es detalla en la base dotzena de l'annex II, «Bestretes i justificació de les subvencions concedides», i l'apartat nové de l'annex II, «Execució i justificació de les actuacions subvencionades», de la Resolució de 2 de gener de 2023 esmentada més amunt.  
- El termini màxim de justificació de la subvenció serà de tres mesos, a comptar des de la data de finalització del termini màxim d'execució, que serà de 12 mesos des de la data de notificació de la resolució de concessió.  
- La justificació de la subvenció serà per l'import total realment executat, i podrà ser igual o superior al de la subvenció rebuda.  
  
- Correspon al beneficiari sol·licitar tots els permisos, autoritzacions i llicències que corresponguen a la naturalesa del projecte a incentivar.  
- El beneficiari comunicarà a Turisme Comunitat Valenciana l'obtenció o sol·licitud d'altres ajudes per a la mateixa finalitat procedents d'altres administracions o ens públics o privats.  
- El beneficiari haurà de fer la publicitat adequada del caràcter públic de l'ajuda atorgada, segons el que s'estableix en la base reguladora catorzena de l'annex II de la resolució d'estes ajudes.  
- La justificació de l'actuació objecte d'ajuda haurà de realitzar-se d'acord amb el projecte subvencionat i en els termes fixats en l'esmentada Resolució de data 2 de gener de 2023 d'estes ajudes, així com en la resolució de concessió.  
- Qualssevol altres condicions previstes en la Resolució de 2 de gener de 2023, del president de la Generalitat, s'estableixen les bases reguladores i s'aprova la convocatòria d'ajudes dirigides a finançar, el 2023, projectes d'eficiència energètica i economia circular d'empreses d'allotjament turístic de la Comunitat Valenciana en el marc del pla de recuperació, transformació i resiliència, i tota altra normativa aplicable.  
  
D'acord amb el que s'estableix en la base dotzena de la resolució per la qual s'estableixen les bases reguladores i la convocatòria d'estes ajudes, els beneficiaris podran sol·licitar fins al 100 % del pagament anticipat de l'import de la subvenció, sense aportació de garantia, i esta bestreta es tramitarà amb la resolució de concessió de la subvenció. D'acord amb l'anterior, aquells interessats en l'esmentada bestreta podran sol·licitar-ho a partir de la notificació de la present proposta de resolució provisional durant el termini dels deu dies hàbils habilitat per al tràmit d'audiència,a través del següent tràmit específic d'aportació de documentació habilitat per a estes ajudes: https://formulariosturisme.gva.es/formulariosweb/ayudas  
  
  
Segon  
Publicar esta proposta en el Diari Oficial de la Generalitat Valenciana, amb efectes de notificació, i concedir a les persones interessades tràmit d'audiència per un termini de deu dies hàbils, a comptar des de l'endemà de la publicació, a fi que puguen formular-hi les al·legacions que consideren oportunes, i posar de manifest l'expedient als interessats.  
En el cas que en el termini concedit per al tràmit d'audiència no es formularen al·legacions, s'entendrà que la persona sol·licitant accepta la proposta de resolució provisional dictada, que passarà a definitiva. Si durant el termini del tràmit d'audiència anterior es presentaren al·legacions, estes seran analitzades per la comissió d'avaluació d'ajudes, que formularà la proposta de resolució definitiva segons el que s'estableix en la base desena, apartat dos, de la resolució de bases reguladores i convocatòria d'estes ajudes.  
  
València, 7 de desembre de 2023.- La directora de Turisme Comunitat Valenciana: Esther Labaig Gallardo.